CELEX: 62005TN0421
Language: el
Date: 2005-11-03 00:00:00
Title: Υπόθεση T-421/05: Προσφυγή της  3ης Νοεμβρίου 2005  — Kay κατά Επιτροπής

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/36
            
         Προσφυγή της 3ης Νοεμβρίου 2005 — Kay κατά Επιτροπής
   (Υπόθεση T-421/05)
   (2006/C 48/72)
   Γλώσσα διαδικασίας: η γαλλική
   Διάδικοι
   
      Προσφεύγων: Roderick Neil Kay (Βρυξέλλες, Βέλγιο) [Εκπρόσωποι: T. Bontick και J. Feld, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος/ενάγοντος (της προσφεύγουσας/ενάγουσας)
   Ο προσφεύγων ζητεί από το Πρωτοδικείο:
   
               —
            
            
               να ακυρωθεί η απόφαση της καθής της 31ης Ιανουαρίου 2005,
            
         
               —
            
            
               να καταδικαστεί η καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων ήταν υπάλληλος της Επιτροπής με βαθμό Β*7. Ως επιτυχών του εξωτερικού διαγωνισμού COM/A/3/02, διορίστηκε με την προσβαλλόμενη απόφαση κύριος υπάλληλος με βαθμό Α*6.
   Με την προσφυγή του βάλλει κατά της αποφάσεως για κατάταξη σε βαθμό, φρονώντας ότι θα έπρεπε να καταταγεί σε έναν εκ των βαθμών Α*8, Α*9 ή Α*10. Ζητεί επίσης να μην αφαιρεθούν οι βαθμοί αξιολογήσεως που είχε ως τότε συγκεντρώσει (sac à dos) κατόπιν της επανακατατάξεώς του.
   Προς στήριξη της προσφυγής του, επικαλείται παράβαση του άρθρου 2, παράγραφος 2, του Παραρτήματος XIII του Κανονισμού Υπηρεσιακής Καταστάσεως, το οποίο θεωρεί ότι έχει εφαρμογή στην περίπτωσή του, αντί του άρθρου 5, παράγραφος 2, του ίδιου Παραρτήματος, το οποίο εφάρμοσε η Επιτροπή. Περαιτέρω, επικαλείται παραβίαση των αρχών της προστασίας της δικαιολογημένης εμπιστοσύνης, της διατηρήσεως των κεκτημένων δικαιωμάτων, καθώς και της ίσης μεταχειρίσεως των υπαλλήλων.